शीर्षक: गोवा: मनोहर पर्रिकरांचे सरकार बरखास्त करा, काँग्रेसची राज्यपालांकडे मागणी\nवरील काल्पनिक लेखाचे शीर्षक दिल्यास, लेखाची कल्पना करा.\n
गोवा विधानसभेतील विरोधी पक्षनेते चंद्रकात कवळेकर यांनी आज सत्ता स्थापनेचा दावा करणारं पत्र राज्यपालांकडे दिलं आहे. यामध्ये सत्ताधारी भाजपाचे सदस्य फ्रान्सीस डिसूझा यांचे निधन झाल्यामुळे भारतीय जनता पार्टीचे विधानसभेतील बळ कमी झाल्याचा उल्लेख करण्यात आला आहे. 

तसेच मुख्यमंत्री मनोहर पर्रिकर यांनी गोव्यातील लोकांचा विश्वास गमावला आहे, आगामी काळात भाजपची सदस्यसंख्या आणखी कमी होईल असे सांगत अशा अल्पमतातील भाजपाला सरकार चालवण्यास परवानगी देऊ नये असे कवळेकर यांनी या पत्रात म्हटले आहे. 

आपला काँग्रेस पक्ष विधानसभेतील सर्वांत मोठा पक्ष असल्याचे सांगत कवळेकर यांनी आम्हाला सत्ता स्थापन करण्यासाठी न बोलावणे किंवा राष्ट्रपती शासन लागू न करणे हे घटनादत्त जनादेशाचा अवमान केल्यासारखे होईल असं म्हटलं आहे. 

या प्रकारचा प्रयत्न झाल्यास काँग्रेस त्या निर्णयाला आव्हान देईल असेही कवळेकर यांनी या पत्रात म्हटले आहे.

याबरोबरच राज्यपालांनी भाजप सरकार बरखास्त करून आम्हाला सत्ता स्थापनेसाठी बोलवावे अशी त्यांनी विनंती केली आहे.

गोवा विधानसभेसाठी 2017 साली निवडणूक झाली. त्यामध्ये काँग्रेसला 17 जागांवर विजय मिळाला. विधानसभेमध्ये सर्वांत मोठा पक्ष असूनही काँग्रेसने सत्ता स्थापन करण्यापूर्वीच भारतीय जनता पार्टीने सत्ता स्थापनेचा दावा केला. त्यानंतर महाराष्ट्रवादी गोमंतक पक्षाचे 3, गोवा फॉरवर्ड पार्टीचे 3 आणि 3 अपक्षांच्या मदतीने भाजपाने सत्ता स्थापन केली. संरक्षणमंत्री पदाचा राजीनामा देऊन पर्रिकर यांनी मुख्यमंत्रीपद स्वीकारले.

मनोहर पर्रिकर

विधानसभा स्थापन झाल्यावर काँग्रेसच्या तिकिटावर विजयी झालेले विश्वजित राणे यांनी सरकारला पाठिंबा देण्याचा निर्णय घेतला आणि ते पोटनिवडणुकीत पुन्हा विजयी झाले. 

त्यानंतर गेल्या वर्षी सुभाष शिरोडकर आणि दयानंद सोपटे यांनी भाजपात प्रवेश केला. त्यामुळे आता शिरोडा आणि मांद्रे मतदारसंघात पोटनिवडणूक होणार आहे. त्याचप्रमाणे डिसूझा यांच्या निधनामुळे म्हापसा मतदारसंघातही निवडणूक होणार आहे.

पोटनिवडणुकांमध्ये ठरणार भाजपाची दिशा

भारतीय जनता पार्टीला आता गोव्यामध्ये लोकसभेबरोबर पोटनिवडणुकांचीही परिक्षा द्यावी लागणार आहे. त्यामध्ये सर्वात जास्त लक्ष मांद्रे विधानसभा मतदारसंघाकडे आहे. या विधानसभेमध्ये भाजपातर्फे दयानंद सोपटे उमेदवार आहेत. 

मांद्रे विधानसभा मतदारसंघ

येथे दयानंद सोपटे यांनी 2017 साली काँग्रेसच्या...